Diari Oficial de la Generalitat Valenciana


Sumari del DOGV 7166, del 04-12-2013 (2013/11861)

Informació pública de la delimitació parcial de la forest número V-38 del catàleg d'utilitat pública, denominada Sant Antoni, situada al terme municipal de Llombai i propietat de l'Ajuntament.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7166

Data del DOGV
:   04-12-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/11719


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la delimitació parcial de la forest número V-38 del catàleg d'utilitat pública, denominada Sant Antoni, situada al terme municipal de Llombai i propietat de l'Ajuntament. [2013/11781]  
Amb data 6 d'octubre de 2013, la consellera d'Infraestructures, Territori i Medi Ambient, va aprovar l'inici de l'expedient de delimitació parcial de la forest d'utilitat pública número V-38, denominada Sant Antoni, situada al terme municipal de Llombai, pertanyent a l'Ajuntament, amb les característiques següents.  
Denominació: Sant Antoni.  
Partit judicial: València. Va pertànyer al partit judicial de Carlet fins que este es va suprimir l'11 de novembre de 1965, i es va agregar el seu territori al de València.  
Terme municipal: Llombai.  
Pertanyent a l'Ajuntament de Llombai. Inclòs en l'inventari de béns municipals.  
Superfície pública: 800 hectàrees.  
Enclavaments: 100 hectàrees.  
Superfície total: 900 hectàrees.  
Límits: nord, terme municipal de Real; est, propietats particulars; sud, terme municipal de Catadau; oest, propietaris particulars.  
  
Esta direcció territorial, d'acord amb els articles 96 i 97 del Reglament de Forests, de 22 de febrer de 1962, ha acordat assenyalar la data de 3 de març 2014 per al començament de les operacions de fitació que seran realitzades per l'instructor de l'expedient, l'enginyer forestal Francisco José Martínez García, i començarà a l'Ajuntament de Llombai a la 09.00 hores.  
Se cita els limítrofs i les persones que acrediten un interés legítim perquè assistisquen al mencionat acte.  
Els que no assistisquen personalment o per mitjà de representant legal o voluntari a la pràctica de la fitació, no podran formular reclamació contra esta.  
Durant el termini de quaranta-cinc dies (45) naturals des de la publicació de l'anunci, les persones que es consideren amb dret a la propietat de terrenys en la mencionada forest, així com els limítrofs que vullguen acreditar qualsevol dret que estimen que els correspon, podran presentar els documents justificatius (certificats del registre de la propietat, escriptures públiques ?còpies simples?, etc., compulsades), en este Servici Territorial, edifici Prop carrer Gregorio Gea, número 27, quinta planta, 46081 València, amb l'advertència que, transcorregut el mencionat termini, no se n'admetrà cap més; i als que no les hagen presentades, que no podran formular reclamació sobre propietat en l'expedient de delimitació.  
Cosa que es fa pública perquè se'n prenga coneixement.  
  
València, 13 de novembre de 2013.- El director territorial: Vicente Collado Capilla.